סוזן ווייציצקי

סוזן דיאן ווייציצקי (באנגלית Susan Diane Wojcicki; נולדה ב-5 ביולי 1968) היא אשת עסקים אמריקאית יהודיה שהייתה מנכ"לית יוטיוב מ-2014 עד ל-2023. ההון האישי שלה, נכון ל-2022, שווה 765 מיליון דולר.

קורות חיים
ווייציצקי היא בתם של אסתר ווייציצקי, מחנכת יהודייה ממוצא רוסי, וסטנלי ווייציצקי, פרופסור לפיזיקה באוניברסיטת סטנפורד ממוצא פולני אמריקאי.

ווייציצקי גדלה בקמפוס של אוניברסיטת סטנפורד ולמדה בבית הספר גאן בפאלו אלטו שבקליפורניה, בו הייתה כותבת בעיתון בית הספר.

ווייציצקי למדה היסטוריה וספרות באוניברסיטת הרווארד וסיימה בהצטיינות בשנת 1990, היא תכננה להמשיך בלימודי כלכלה אך שינתה את תוכניותיה כאשר גילתה את העולם הטכנולוגי.

נוסף על כך, יש לה תואר בכלכלה מאוניברסיטת קליפורניה בסנטה קרוז ובשנת 1998 קיבלה תואר שני במנהל עסקים מבית הספר אנדרסון למנהלים השייך לאוניברסיטת קליפורניה בלוס אנג'לס.

קריירה
ווייציצקי עבדה כמשווקת בחברת אינטל.

עם הקמת חברת גוגל בספטמבר 1998, שכרו מייסדי החברה, לארי פייג' וסרגיי ברין משרד במוסך של משפחת ווייציצקי במנלו פארק, ובשנת 1999 הפכה ווייציצקי למנהלת השיווק הראשונה של חברת גוגל, שם עבדה על תוכניות השיווק הראשונות של החברה וכן על שרבוטי גוגל דודל הראשונים.

חיים אישיים
יש לה שתי אחיות, ז'נט ווייציצקי, ואן ווייציצקי מייסדת חברת 23andMe.

בן זוגה הוא דניס טרופר, ויש להם חמישה ילדים.

קישורים חיצוניים

הערות שוליים

מנכ"לים יהודים
מנכ"לים אמריקאים
עובדות אינטל
עובדות גוגל
בוגרות אוניברסיטת הרווארד
פרסומאיות
נשות עסקים יהודיות אמריקאיות
בוגרות אוניברסיטת קליפורניה בלוס אנג'לס
בוגרות אוניברסיטת קליפורניה בסנטה קרוז
מחלוקות ביוטיוב
אמריקאים שהופיעו ברשימת טיים 100
יהודים שהופיעו ברשימת טיים 100
אמריקאיות שנולדו ב-1968
אמריקאים שנולדו ב-1968